CELEX: 32021R0685
Language: lt
Date: 2021-04-22 00:00:00
Title: Komisijos įgyvendinimo reglamentas (ES) 2021/685 2021 m. balandžio 22 d. kuriuo ištaisoma Reglamento (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo teksto redakcija lenkų kalba (Tekstas svarbus EEE)

2021 4 27   
               
               
                  LT
               
               
                  Europos Sąjungos oficialusis leidinys
               
               
                  L 143/6
               
            
         KOMISIJOS ĮGYVENDINIMO REGLAMENTAS (ES) 2021/685
         2021 m. balandžio 22 d.
         kuriuo ištaisoma Reglamento (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo teksto redakcija lenkų kalba
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 17 straipsnio 1 dalį,
         kadangi:
         
                     (1)
                  
                  
                     Komisijos reglamento (ES) Nr. 1321/2014 (2) teksto redakcijoje lenkų kalba I priedo M.A.201 dalies a punkto 1 papunktyje ir Vb priedo ML.A.201 dalies a punkto 1 papunktyje padaryta klaida, susijusi su reikalavimų, kuriuos reikia įvykdyti prieš skrydį, aprėptimi; I priedo M.A.201 dalies a punkto 3 papunktyje, I priedo M.A.901 dalies įvadiniame sakinyje, Vb priedo ML.A.201 dalies a punkto 3 papunktyje ir Vb priedo ML.A.901 dalies įvadiniame sakinyje padaryta klaida, susijusi su tinkamumo skraidyti pažymėjimu; I priedo M.A.302 dalies e punkte padaryta klaida, susijusi su pailgintais intervalais, kuriuos gali pasiūlyti orlaivio savininkas arba orlaivių nepertraukiamąjį tinkamumą skraidyti užtikrinanti organizacija; I priedo M.A.402 dalies e punkte ir Vb priedo ML.A.402 dalies b punkto 5 papunktyje padaryta klaida, susijusi su techninės priežiūros atlikimo apribojimais; I priedo M.A.901 dalies f punkte padaryta klaida, susijusi su galimybės pratęsti tinkamumo skraidyti patikros pažymėjimo galiojimą apimtimi; I priedo III priedėlyje pateiktose EASA 15a, 15b ir 15c formose ir Vb priedo IV priedėlyje padaryta klaidų, susijusių su data, į kurią atsižvelgiant atliekamas sertifikavimas, o II priedo 145.A.55 dalies c punkto antrame sakinyje padaryta klaida, susijusi su techninės priežiūros organizacijos pareigos saugoti užrašų kopijas apimtimi;
                  
               
                     (2)
                  
                  
                     be to, Reglamento (ES) Nr. 1321/2014 teksto redakcijoje lenkų kalba I priedo M.A.201 dalies b punkte, I priedo I priedėlio 3 punkto antroje įtraukoje, Vb priedo ML.1 dalies c punkto 3 papunkčio ii dalyje, Vb priedo ML.A.201 dalies b punkte, Vb priedo I priedėlio c punkto 2 papunktyje ir Vd priedo CAO.1 dalies 2 punkto ii papunktyje padaryta klaidų, susijusių su nuorodomis į orlaivio nuomą ir orlaivio nuomininką;
                  
               
                     (3)
                  
                  
                     todėl Reglamento (ES) Nr. 1321/2014 teksto redakcija lenkų kalba turėtų būti atitinkamai ištaisyta. Teksto redakcijų kitomis kalbomis taisyti nereikia;
                  
               
                     (4)
                  
                  
                     šiame reglamente nustatytos priemonės atitinka Reglamento (ES) 2018/1139 127 straipsnio 1 dalyje nurodyto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               (netaikoma teksto redakcijai lietuvių kalba)
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. balandžio 22 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 212, 2018 8 22, p. 1.
         
            (2)  2014 m. lapkričio 26 d. Komisijos reglamentas (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (OL L 362, 2014 12 17, p. 1).